Сага са да из наьна мотт. Лебеча меттага хьежжа хул наха юкъера сага лоарх1ам а. Вайна цхьачарна оалаш хеза да-кх вай дай дешаш. «Наьна мотт - дунен кор», «Наьна мотт - Даьла совг1ат» - яхаш. Из кор баьддерзийта а, Даьла совг1ат тишде а йиш яц вайга. Даьша а ноаноша а цох доккхал деш метта ганз йитай вайна, вайх шоай йоакхо еш. Цун хам бе а, из т1ехьенга д1акхачийта а вай декхарийла да. Т1аккха цар шоай т1ехьенга а т1ехьен т1ехьенга а д1акхоачийтаргья из метта ганз.